Държавен вестник, бр. 73, 2021 г., стр. 25

БРОЙ  73	
Д Ъ Р Ж А В Е Н  В Е С Т Н И К 	
СТР.  25  
47 
Клас 3:    Запалими течности 
Клас 4:    Запалими твърди вещества; вещества, предразположени към самозапалване; вещества, които 
при контакт с вода отделят запалими газове 
Клас 4.1:    запалими твърди вещества, самоактивиращи се вещества, твърди 
десенсибилизирани експлозиви и полимеризиращи вещества 
Клас 4.2:   вещества, предразположени към самозапалване 
Клас 4.3:   вещества, които при контакт с вода отделят запалими газове 
Клас 5:    Оксидиращи вещества и органични пероксиди 
Клас 5.1:    оксидиращи вещества. 
Клас 5.2:   органични пероксиди 
Клас 6:    Токсични и инфекциозни вещества 
Клас 6.1:    токсични вещества 
Клас 6.2:   инфекциозни вещества 
Клас 7:    Радиоактивен материал 
Клас 8:    Корозивни вещества 
Клас 9:    Различни опасни вещества и предмети 
Цифровата последователност на класовете и подразделенията не е съгласно степента на опасност. 
2.0.1.2  
Морски замърсители 
2.0.1.2.1 
Много от веществата, причислени в класове от 1 до 6.2, 8 и 9, се считат за морски замърсители (вижте 
глава 2.10). 
2.0.1.2.2 
 Известните морски замърсители са отбелязани в списъка на опасните товари и са посочени в индекса. 
2.0.1.3 
За целите на опаковането веществата, различни от тези от класове 1, 2, 5.2, 6.2 и 7 и различни от 
самоактивиращите се вещества от клас 4.1, се причисляват към три групи за опаковане в зависимост от 
степента на опасност, която представляват: 
Група за опаковане I: вещества, представляващи голяма опасност; 
Група за опаковане II: вещества, представляващи средна опасност; и 
Група за опаковане III: вещества, представляващи ниска опасност. 
 
Групата за опаковане, към която е причислено дадено вещество, е посочена в списъка на опасните товари 
в глава 3.2. Предметите не се причисляват към групите за опаковане. За целите на опаковането всяко 
изискване за ниво на ефективностна конкретна опаковка е определено в приложимата инструкция за 
опаковане. 
2.0.1.4 
 Опасните товари се определят като съдържащи една или повече от опасностите, представени от класове 
от 1 до 9, морските замърсители и, ако е приложимо, степента на опасност (група за опаковане) въз основа 
на разпоредбите на глави от 2.1 до 2.10. 
△ 2.0.1.5 
Опасните товари, съдържащи опасност от даден клас или подразделение, се причисляват към този клас 
или подразделение и се определя групата за опаковане, ако е приложимо. Когато даден предмет или 
вещество е конкретно посочено по име в списъка на опасните товари в глава 3.2, неговият клас или 
подразделение, допълнителните опасности и, когато е приложимо, неговата група за опаковане се 
изваждат от този списък. 
△ 2.0.1.6 
 Опасните товари, покриващи дефиниращите критерии на повече от един клас на опасност или 
подразделение и които не са посочени по име в списъка на опасните товари, се причисляват към клас или 
подразделение и допълнителни опасности въз основа на приоритета на разпоредбите за опасност, 
посочени в 2.0.3. 
2.0.2  
 Номера на ООН и точни имена на пратките 
2.0.2.1 
Опасните товари се обозначават с номера на ООН и точни имена на пратките в съответствие с тяхната 
класификация за опасност и техния състав. 
2.0.2.2 
Често превозваните опасни товари са изброени в списъка на опасните товари в глава 3.2. Когато предмет 
или вещество са конкретно посочени по име, те се идентифицират при превоза с точното име на пратката 
в списъка на опасните товари. Тези вещества могат да съдържат технически примеси (например 
произтичащите от производствения процес) или добавки за стабилност или други цели, които не засягат 
тяхната класификация.  Все пак посочено по име вещество, което съдържа технически примеси или 
добавки за стабилност или за други цели, засягащи класификацията му, се счита за смес или разтвор 
(вижте 2.0.2.5). За опасни товари, които не са конкретно посочени по име, се осигуряват „родови“ или 
„неопределени по друг начин“ наименования (вижте 2.0.2.7) за идентификация на предмета или 
веществото при превоз. Веществата, посочени по име в колона (2) от списъка на опасните товари в глава 
3.2, се превозват съгласно тяхната класификация в списъка или при условията, посочени в 2.0.0.2. 
48 
 
△ На всяко наименование в списъка на опасните товари се присвоява номер на ООН Този списък 
съдържа и съответната информация за всяко наименование, като например клас на опасност, 
допълнителна(и) опасност(и) (ако има такава), група за опаковане (когато е посочена), разпоредби 
за опаковане и транспортиране в цистерни, EmS, сортиране и складиране, свойства и факти и т.н. 
 
Наименованията в списъка на опасните товари са от следните четири вида: 
 
.1  единични наименования за ясно определени вещества или предмети: 
напр. ООН 1090   ацетон 
ООН 1194   разтвор на етил нитрит 
 
.2  родови наименования за ясно определени групи вещества или предмети: 
напр. ООН 1133   лепила 
ООН 1266   парфюмериен продукт 
ООН 2757   карбаматен пестицид, твърд, токсичен 
ООН 3101   органичен пероксид тип B, течен 
 
.3  специфични наименования, неупоменати другаде, обхващащи група вещества или предмети от 
определено химическо или техническо естество: 
напр. ООН 1477   нитрати, неорганични, неупоменати другаде 
ООН 1987   алкохоли, неупоменати другаде 
 
.4  общи наименования, неупоменати другаде, обхващащи група вещества или предмети, които 
отговарят на критериите за един или повече класове: 
напр. ООН 1325   запалимо вещество, твърдо, органично, неупоменато другаде 
ООН 1993   запалима течност, неупомената другаде 
 
2.0.2.3 
На всички самоактивиращи се вещества от клас 4.1 се определя едно от 20-те родови 
наименования в съответствие с принципите за класификация, описани в 2.4.2.3.3. 
 
2.0.2.4 
На всички органични пероксиди от клас 5.2 се определя едно от 20-те родови наименования в 
съответствие с принципите за класификация, описани в 2.5.3.3. 
 
2.0.2.5 
 На смес или разтвор, отговарящи на критериите за класифициране по настоящия Кодекс, 
съставени от едно преобладаващо вещество, идентифицирано по име в списъка на опасните 
товари, и едно или повече вещества, които не са предмет на разпоредбите на настоящия Кодекс 
и/или от следи от едно или повече вещества, идентифицирани по име в списъка на опасните 
товари, се дава номерът на ООН и точното име на пратката на преобладаващото вещество, 
посочено в списъка на опасните товари, освен ако: 
.1 сместа или разтворът са идентифицирани по име в списъка на опасните товари; 
.2  в името и описанието на веществото, посочено в списъка на опасните товари, изрично е 
посочено, че те се прилагат само за чистото вещество; 
△ .3 
класът или подразделението на опасност, допълнителната опасност, групата за опаковане или 
физическото състояние на сместа или разтвора са различни от това на веществото, посочено в 
списъка на опасните товари; или 
.4  характеристиките на опасност и свойствата на сместа или разтвора налагат мерки за аварийно 
реагиране, които са различни от изискваните за веществото, идентифицирано по име в списъка 
на опасните товари. 
 
В тези други случаи, с изключение на описания в .1, сместа или разтворът се третират като опасно 
вещество, което не е конкретно посочено в списъка на опасните товари. 
 
2.0.2.6 
Когато класът, физическото състояние или групата за опаковане са се променили в сравнение с 
чистото вещество, разтворът или сместа се транспортират в съответствие с разпоредбите за 
променената опасност под подходящо наименование, неупоменато другаде. 
 
2.0.2.7 
Веществата или предметите, които не са изрично посочени по име в списъка на опасните товари, се 
класифицират под подходящо „родово“ или „неупоменато другаде“ име на пратката. Веществото 
или предметът се класифицират в съответствие с определенията за класа и критериите за 
изпитване в тази част, а предметът или веществото се класифицират под родовото или 
„неупоменато другаде“ точно име на пратката в списъка на опасните товари, които най-точно 
описват предмета или веществото. Това означава, че на дадено вещество се определя 
наименование от тип .3, както е определено в 2.0.2.2, ако не може да му бъде определено 
наименование от тип .2, и наименование от тип .4, ако не може да му бъде определено 
наименование от тип .2 или .3.* 
 
2.0.2.8 
Когато се разглежда разтвор или смес в съответствие с 2.0.2.5, надлежно се отчита дали опасната 
съставка, съдържаща разтвора или сместа, е идентифицирана като морски замърсител. В такъв 
случай се прилагат и разпоредбите на глава 2.10. 
 
*  Вижте също родовото или неупоменатото другаде точно име на пратката в приложение А.